# ……………… (sz.) napirend

**ELŐTERJESZTÉS**

**A Képviselő-testület 2023. május 30-i rendes ülésére**

## **Tárgy:** Döntés a Fény Utcai Piac Kft. 2022. évi egyszerűsített éves Beszámolójának elfogadásáról, adózott eredménye terhére osztalék kifizethetőségéről, valamint könyvvizsgáló választásról

**Készítette**: ……………....…………………………..

 Mendreczky Károly Fb. elnök /

 Mihalik Zoltán ügyvezető s.k.

# Látta: ……………………………………………..

dr. Szalai Tibor jegyző

 ………………………………………….

 dr. Silye Tamás jegyzői igazgató

## A napirend tárgyalása zárt ülést nem igényel.

### Tisztelt Képviselő-testület!

### / A Fény Utcai Piac Kft. egyszerűsített éves Beszámolójának elfogadása

A Fény Utcai Piac Beruházó, Szervező és Üzemeltető Kft. 2022. évi egyszerűsített éves Beszámolójának adatai a következők:

saját tőke: 971 190 EFt

jegyzett tőke: 586 750 EFt

adózás előtti eredmény: 9 651 EFt

adózott eredmény: 8 605 EFt

eszköz és forrás oldali mérleg főösszeg: 1 096 253 EFt

A Fény Utcai Piac Kft. Felügyelő Bizottsága a 2022. évre vonatkozó egyszerűsített éves Beszámolót - a könyvvizsgálói jelentéssel együtt - 2023. 05. 18. napján megvitatta és annak elfogadását javasolja a Képviselő-testület felé.

**2./ A Fény Utcai Piac Kft. adózott eredménye terhére osztalék kifizetés**

A Fény Utcai Piac Beruházó, Szervező és Üzemeltető Kft. 2022. évi Beszámolójából megállapítható, hogy az üzleti évet 8 605 EFt adózott eredménnyel zárta.

A Fény Utcai Piac Kft. Felügyelő Bizottsága 2023. 05. 18. napján tartott ülésén egyhangú határozatával azt javasolta a Képviselő-testületnek, hogy a Budapest Főváros II. Kerületi Önkormányzat, mint Alapító (egyedüli tag) a Fény Utcai Piac Kft. 2022. évi eredménytartaléka terhére osztalékot ne vegyen fel.

**3./ A Fény Utcai Piac Kft. könyvvizsgálójának megválasztása**

A Képviselő-testület a 204/2022.(V.31.) sz. határozatával 2023. május 31. napjáig tartó határozott időtartamra az Audit-Service Könyvszakértő, Adó- és Vezetési Tanácsadó Kft.-t bízta meg a Fény Utcai Piac Beruházó, Szervező és Üzemeltető Kft. könyvvizsgálói feladatainak ellátásával (könyvvizsgálatért felelős munkatárs: dr. Serényi Iván György bejegyzett könyvvizsgáló, MKVK tagszáma: 003607).

A Fény Utcai Piac Kft. Felügyelő Bizottsága a 2023.05.18. napján megtartott ülésén javasolta, hogy az Audit-Service Könyvszakértő, Adó- és Vezetési Tanácsadó Kft. további egy évre kerüljön megbízásra a Fény Utcai Piac Beruházó, Szervező és Üzemeltető Kft. könyvvizsgálói feladatainak ellátásával.

**H A T Á R O Z A T I J A V A S L A T O K**

**1./**

A Képviselő-testület úgy dönt, hogy a Fény Utcai Piac Beruházó, Szervező és Üzemeltető Kft. 2022. évi egyszerűsített éves Beszámolóját 971 190 EFt saját tőkével, 9 651 EFt adózás előtti eredménnyel és 1 096 253 EFt egyező eszköz és forrás oldali mérleg főösszeggel elfogadja.

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2023. május 31.

*(A határozati javaslat elfogadásához egyszerű többségű szavazati arány szükséges)*

**2./**

A Képviselő-testület úgy dönt, hogy a Fény Utcai Piac Beruházó, Szervező és Üzemeltető Kft. eredménytartaléka terhére osztalék kifizetését nem hagyja jóvá az Alapító részére.

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2023. május 31.

*(A határozati javaslat elfogadásához egyszerű többségű szavazati arány szükséges)*

**3./**

A Képviselő-testületúgy dönt, hogy a Fény Utcai Piac Beruházó, Szervező és Üzemeltető Kft. könyvvizsgálói feladatainak ellátásával az Audit-Service Könyvszakértő, Adó- és Vezetési Tanácsadó Kft.-t bízza meg 2023. június 1-től 2024. május 31. napjáig terjedő határozott időtartamra 325.000 Ft/év+Áfa megbízási díj ellenében. Az Audit-Service Kft.-nél a Fény Utcai Piac Beruházó, Szervező és Üzemeltető Kft. könyvvizsgálatáért felelős munkatárs: dr. Serényi Iván György bejegyzett könyvvizsgáló (MKVK tagszáma: 003607).

A Képviselő-testület felkéri a Polgármestert az ügyvezető értesítésére.

**Felelős:** polgármester

**Határidő:** 2023. május 31.

*(A határozati javaslat elfogadásához egyszerű többségű szavazati arány szükséges)*

**Budapest, 2023. május 22.**

**dr. Varga Előd Bendegúz**

 alpolgármester